
ОБЩИНА БЕЛЕНЕ, ОБЛАСТ ПЛЕВЕН
град Белене 5930, ул.„България” № 35, тел. (0658) 3 10 61,
              e-mail: obshtinabl@abv.bg, https://www.belene.bg
ДО

ОБЩИНСКИ СЪВЕТ

ГР. БЕЛЕНЕ
ПРЕДЛОЖЕНИЕ

от МИЛЕН ПАВЛОВ ДУЛЕВ
КМЕТ НА ОБЩИНА БЕЛЕНЕ

ОТНОСНО: Относно определяне на заместник – делегат - представител на община Белене в Общото събрание на Асоциацията на дунавските общини „Дунав“

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
       Съгласно чл. 10, ал.1 от Устава на АДО „Дунав“, член на сдружението може да бъде всяка община, чиято територия има излаз на река Дунав и общини, които им са съседни. Според чл. 11, ал. 2 от същия акт, Общинския съвет определя упълномощени представители на общината-член на сдружението - един делегат и един заместник–делегат в Общото събрание. С Решение № 30/29.12.2023 г. Общински съвет - Белене е определил за представители на Община Белене в Общото събрание на Асоциацията на дунавските общини „Дунав“  Милен Павлов Дулев - Кмет на Община Белене като делегат и д-р Бистра Ангелова Павловска – Председател на Общински съвет-Белене, като заместник-делегат. От така взетото решение е видно, че представителите на Община Белене са определени и с оглед заеманата от тях длъжност.
      Както Ви е известно, след оттеглянето на д-р Павловска от председателския пост, с  Решение №70/18.09.2025 г. Общински съвет-Белене избра за свой председател Николай Йосифов Арабаджиев. С предсрочното прекратяване пълномощията на д-р Павловска като председател на Общински съвет Белене се прекратява и мандатът й като заместник-делегат на Общината в Общото събрание на АДО „Дунав“. Това е така, тъй като, както бе посочено по-горе, видно от Решение № 30/29.12.2023 г. Общински съвет – Белене, представителите на Община Белене са определени и с оглед заеманата от тях длъжност. Това налага въпросът за определяне на заместник-делегат на Общината в Общото събрание на АДО „Дунав“ да бъде преразгледан. Съгласно чл. 34, ал.1 от Устава на АДО „Дунав“, при предсрочно прекратяване на мандата на представител на община, Общинският съвет определя нов представител на Асоциацията. 
Предвид изложеното, предлагам Общински съвет – Белене да вземе следното
РЕШЕНИЕ:
На основание чл.21, ал.1, т.15 от ЗМСМА във връзка с чл.11, ал.2 и чл.34, ал.1 от Устава на АДО „Дунав”, избира за заместник-делегат на Община Белене в Общото събрание на Асоциацията на дунавските общини „Дунав” Николай Йосифов Арабаджиев – председател на Общински съвет-Белене.
С уважение,
Милен Дулев
Кмет на Община Белене

